OPDATERET KLOKKEN 13:13: Nu er køen afviklet, men ifølge Vejdirektoratet skal man forvente fortsat tæt trafik i retning mod Haderslev i de kommende timer.

Kolding: Hvis du skal ud på motorvejen onsdag formiddag og eftermiddag, så skal du måske ud i lidt bedre tid end normalt.

Onsdag formiddag skete der et uheld på E45 Sønderjyske Motorvej i sydgående retning mellem afkørsel 64 Kolding Vest og 65a Kolding S.

Der er nu ryddet op efter uheldet, men i en periode var der kun et spor farbart, og det har skabt en kø på motorvejen.

Hos Vejdirektoratet forventer man normal trafik først på eftermiddagen.